《七言和邵兴宗还馆》
宋代·沈遘

三年重到集仙庭，却理陈编不自停。阁下旧题几已暗，壁中遗简尚馀青。

故人扰扰谁相好，世事悠悠我特醒。坐看重云开白日，独摇修翮入高冥。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。